
Hadronzápor hatáskeresztmetszetek perturbációszámításon alapuló elmélete

Elektron-pozitron ütközésekben keletkező három hadronzápor szétsugárzásához számoljuk a hatáskeresztmetszet második sugárzási korrekcióját. A számolások elméleti háttere a kvantum-színdinamika, amelynek keretein belül belátható, hogy nagyenergiás ütközések során történő szín-kölcsönhatások leírásához perturbációszámítás alkalmazható. Számszerű eredmények kinyeréséhez rengeteg numerikus integrálást kell elvégezni, ami sok időt illetve erőforrást igényel. Feladatom a hatáskeresztmetszetben megjelenő I12(0) színtéren ható operátor numerikus számolása és az operátort jól közelítő, egyszerűen kiértékelhető függvény keresése.



